फैंस से मिल रहा मिक्स रिएक्शन, यूजर्स बोले- ओरिजिनल वर्जन को रिप्लेस करना नामुमकिन
सत्यप्रेम की कथा 29 जून को सिनेमाघरों में आने के लिए तैयार है। इससे पहले 26 जून को मेकर्स ने पाकिस्तानी गाने पसूरी का रीमेक रिलीज किया है। रिलीज के बाद से सोशल मीडिया गाने को मिक्स रिएक्शन मिल हैं। जहां एक तरफ फैंस कोSatyaPrem Ki Katha Pasoori Remake Reactions; Arijit Singh, Kartik Aryan Kiara Advani
सत्यप्रेम की कथा 29 जून को सिनेमाघरों में आने के लिए तैयार है। इससे पहले 26 जून को मेकर्स ने पाकिस्तानी गाने पसूरी का रीमेक रिलीज किया है। रिलीज के बाद से सोशल मीडिया गाने को मिक्स रिएक्शन मिल हैं। जहां एक तरफ फैंस को कार्तिक-कियारा की केमिस्ट्री और गाने में अरिजीत सिंह की आवाज बेहद पसंद आ रही है। तो वहीं दूसरी तरफ कई ऐसे यूजर्स भी हैं, जो रीमेक को ट्रोल कर रहे हैं। उनका मानना है कि यह ओरिजिनल गाने की तुलना में कहीं भी नहीं टिकता है। रिलीज के 4 घंटे बाद इस गाने को अब तक 1 मिलियन से बार देखा जा चुका है।
लोगों ने अली सेठी के पसूरी से की तुलना, कहा- ओरिजिनल गाने की जगह नहीं ले सकता 
गाना रिलीज होते ही फैंस कमेंट सेक्शन में जमकर रिएक्ट कर रहे हैं। एक यूजर ने कमेंट सेक्शन में लिखा- असली "पसूरी" गाने को कोई नहीं कर सकता। दूसरे यूजर ने लिखा- हर गाने को दोबारा बनाने की जरूरत नहीं है, लेकिन आप में से कुछ लोग इस बात को मानने के लिए तैयार नहीं हैं। तीसरे यूजर ने लिखा- ‘पसूरी के रियल वर्जन को कोई भी मात नहीं दे सकता। यह अच्छा है लेकिन…असली पसूरी बेहद खास और जादूई है।’
चौथे यूजर ने लिखा- ‘मुझे हैरानी है कि कोई भी कोक स्टूडियो के ओरिजिनल क्रिएटर्स की तारीफ क्यों नहीं कर रहा है। वो ही हैं, जिन्होंने गाने को इस मुकाम पर पहुंचाया है।’ पांचवे यूजर ने लिखा- ‘पूरी कंपोजीशन अच्छी है, लेकिन गाने को बदलना नहीं चाहिए था।’ एक अन्य यूजर ने लिखा- ये लोग भला कैसे पसूरी जैसे मास्टरपीस को कैसे खराब कर सकते हैं।
फैंस को पसंद आई अरिजीत की आवाज, कार्तिक-कियार की केमिस्ट्री से हुए इम्प्रेस 
सोशल मीडिया पर जहां एक तपका गाने को क्रिटिसाइज कर रहा है, तो वहीं कई ऐसे लोग हैं जिन्हें अरिजीत और तुलसी कुमार की आवाज बेहद पसंद आ रही है। एक फैन ने कमेंट सेक्शन में लिखा- मैं फुल गाने का इंतजार कर रहा हूं। अरिजीत की आवाज में इस गाने के आने का बेसब्री से इंतजार कर रखा था। दूसरे फैन ने लिखा- आप बॉलीवुड को इग्नोर कर सकते हैं, लेकिन आप अरिजीत सिंह की आवाज को इग्नोर नहीं कर सकते हैं। अरिजीत सिंह की आवाज के बिना बॉलीवुड अधूरा है। एक अन्य फैन ने लिखा- शानदार रीक्रिएशन।’
रीमेक की खबर से भड़के थे पाकिस्तानी फैंस, सोशल मीडिया पर जताई थी नाराजगी
बीते दिनों खबरें आई थीं कि सत्यप्रेम की कथा के मेकर्स पसूरी का रीमेक बनाने वाले हैं। इस खबर से पाकिस्तानी सोशल मीडिया यूजर्स बेहद नाराज थे उन्होंने सोशल मीडिया के जरिए अपनी नाराजगी भी जाहिर की थी। उनका कहना था कि पसूरी का रीमेक बनाने की कोई जरूरत नहीं है, ऐसे में मेकर्स बेवजह ओरिजिनल गाने को बॉलीवुड रीमेक कल्चर का हिस्सा बना रहे हैं।
बता दें कि पसूरी गाना पाकिस्तानी सिंगर अली सेठी और शे गिल ने गाया है। यह गाना 2022 में गूगल पर सबसे ज्यादा सर्च किए जाने वाला गाना था।